PRITARTA

Prienų rajono savivaldybės tarybos

2024 m. birželio d.

sprendimu Nr.

PARTNERYSTĖS SUTARTIS

2024 m. d. Nr.

Prienai

Prienų rajono savivaldybės administracija (toliau – Projekto vykdytojas), atstovaujama administracijos direktorės Jūratės Mickevičienės, veikiančios pagal administracijos nuostatus, ir Prienų lopšelis-darželis „Gintarėlis“ (toliau – Partneris), atstovaujamas direktorės Jūratės Liutkuvienės, abu kartu toliau vadinami šalimis, o kiekvienas atskirai – šalimi, vadovaudamiesi Projektų administravimo ir finansavimo taisyklių, patvirtintų Lietuvos Respublikos finansų ministro 2014-10-08 įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Taisyklės), 163 punktu, sudarė šią partnerystės sutartį (toliau – Sutartis).

I. SUTARTIES DALYKAS

Šia Sutartimi šalys įsipareigoja veikti bendrai, įgyvendinant projekto „Ugdymo paslaugų prieinamumo didinimas Prienų lopšelyje-darželyje „Gintarėlis“ (toliau – Projektas) veiklas.

Projekto veiklos įgyvendinamos pagal Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gaires, patvirtintas Lietuvos Respublikos švietimo, mokslo ir sporto ministro 2022 m. rugsėjo 30 d. įsakymu Nr. V-1542 „Dėl Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“.

Šalys susitaria sujungti organizacinį ir finansinį potencialą, profesines žinias bei įgūdžius, bendrai veikti rengiant ir teikiant Projekto įgyvendinimo planą (toliau – PĮP) ir įgyvendinant Projektą.

Sutarties pagrindu nėra sukuriamas naujas juridinis asmuo. Šalys vadovaujasi Sutartyje įtvirtintomis nuostatomis bei galiojančiais Lietuvos Respublikos įstatymais ir kitais teisės aktais.

Šalys susitaria tarpusavio santykius grįsti tarpusavio pasitikėjimo ir lygiateisiškos partnerystės principais, kurie užtikrintų galimybę šalių atstovams dalyvauti Projekto įgyvendinimo procese.

II. ŠALIŲ ĮNAŠAI IR IŠLAIDOS

Šalys susitaria, kad pagrindinis partneris yra Projekto vykdytojas, kuris įgyvendins visą Projektą, tvarkys bendrus reikalus, atstovaus šalims santykiuose su Projektą administruojančiomis institucijomis – Lietuvos Respublikos švietimo, mokslo ir sporto ministerija ir VšĮ Centrine projektų valdymo agentūra (toliau – CPVA), teiks Projekto įgyvendinimo planą Projekto finansavimui gauti, sudarys Projekto sutartį su įgyvendinančia institucija.

Projekto vykdytojas padengs netinkamas, tačiau šiam Projektui įgyvendinti būtinas išlaidas ir tinkamų finansuoti išlaidų dalį, kurių nepadengia Projekto finansavimas.

Projekto metu sukurtas ir įsigytas turtas panaudos, patikėjimo ar perdavimo valdyti turtą kita teise bus perduotas Partneriui.

Kiekviena Sutarties šalių padengia savo turėtas išlaidas, kaštus, mokesčius ir patarėjų bei konsultantų atlyginimus, susijusius su šios Sutarties derinimu, pasirašymu ir vykdymu, nebent kitaip būtų nurodyta Sutartyje.

III. ŠALIŲ ĮSIPAREIGOJIMAI

10. Vykdydamas šią Sutartį, Projekto vykdytojas įsipareigoja:

10.1. parengti ir pateikti Projekto įgyvendinimo planą (toliau – PĮP) per 2021–2027 m. Duomenų mainų svetainę (DMS) adresu https://dms.investis.lt. Negalint užtikrinti DMS funkcinių galimybių, užpildyta ir kvalifikuotu elektroniniu parašu pasirašyta Projekto įgyvendinimo plano forma (Word formatu) su reikiamais priedais teikiama el. paštu info@cpva.lt;

10.2. sudaryti Projekto įgyvendinimo komandą, vykdyti Projekto priežiūrą, koordinavimą bei užtikrinti, kad Partneris būtų susipažinęs su Projekto turiniu, savo teisėmis ir pareigomis įgyvendinant Projektą;

10.3. konsultuotis su Partneriu ir nuolat jį informuoti apie Projekto įgyvendinimo eigą;

10.4. laiku ir nustatyta tvarka teikti veiklos ataskaitas ir mokėjimo prašymus CPVA;

10.5. skelbti ir viešinti informaciją apie Projekto įgyvendinimą viešosiose priemonėse;

10.6. organizuoti viešuosius pirkimus su visomis teisėmis, pareigomis ir atsakomybe, perkančiajai organizacijai numatytomis Lietuvos Respublikos viešųjų pirkimų įstatyme bei kituose teisės aktuose, sudarius sutartis, atsiskaityti pagal jas bei jas vykdyti;

10.7. laiku šalinti visus Projekto trūkumus bei pažeidimus, kurie yra nustatyti įgyvendinančios institucijos;

10.8. saugoti ir kaupti visus su Projekto įgyvendinimu susijusius dokumentus pagal finansavimo mechanizmo reikalavimus ir vadovaujantis galiojančiais teisės aktais.

11. Vykdydamas šią Sutartį, Partneris įsipareigoja:

11.1. informuoti Projekto vykdytoją, pateikti reikiamus duomenis, dokumentus, reikalingus PĮP rengti ir vykdyti Projektą;

11.2. kontroliuoti pasirašytos (-ų) su viešąjį konkursą laimėjusiu (-iais) dalyviu (-iais) sutarties (-ių) įgyvendinimą;

11.3. pateikti Projekto vykdytojui patirtų įgyvendinant Projekto veiklas išlaidų apskaitos dokumentus ir kitus dokumentus dėl mokėjimų prašymų pateikimo CPVA;

11.4. skelbti ir viešinti informaciją apie Projekto įgyvendinimą viešosiose priemonėse;

11.5. užtikrinti veiklos tęstinumą ne mažiau kaip 5 metus po Projekto įgyvendinimo pabaigos;

11.6. sudaryti sąlygas administruojančiajai institucijai ir kitoms kontroliuojančioms institucijoms vykdyti Projekto patikrą vietoje;

11.7. laiku šalinti visus Projekto trūkumus bei pažeidimus, kurie yra nustatyti įgyvendinančios institucijos;

11.8. užtikrinti, kad bus pasiekti Projekto stebėsenos rodikliai;

11.9. vykdyti kitas veiklas, susijusias su šiuo bendradarbiavimu ir patvirtintas šioje Sutartyje.

12. Projekto vykdytojas ir Partneris įsipareigoja bendradarbiauti įgyvendinant Projektą ir vykdyti visus įsipareigojimus pagal šią Sutartį.

IV. ATSAKOMYBĖ

13. Atsakomybę už tinkamą Projekto gyvendinimą prisiima Projekto vykdytojas ir Partneris.

14. Šalys už sutartinių įsipareigojimų nevykdymą ar netinkamą vykdymą atsako pagal Projekto administravimo ir finansavimo sutarties sąlygas.

15. Jei Sutartis buvo nutraukta vienai iš šalių atsisakius toliau būti Sutarties dalyve arba nebegalint toliau būti Sutarties dalyve, šalis, kuri nebėra Sutarties dalyvė, atsako tretiesiems asmenims pagal prievoles, atsiradusias jai esant Sutarties dalyve, taip, kaip ji atsakytų būdama šalimi pagal Sutartį.

V. SUTARTIES GALIOJIMAS, PAKEITIMAS, NUTRAUKIMAS

16. Sutartis įsigalioja ją pasirašius abiem šalims ir galioja visą Projekto įgyvendinimo laikotarpį ir penkerius metus nuo Projekto įgyvendinimo pabaigos.

17. Ši Sutartis galioja iki visiško šalių tarpusavio įsipareigojimų pagal šią Sutartį įvykdymo.

18. Sutartis keičiama papildomu susitarimu, kuris tampa neatskiriama šios Sutarties dalis.

19. Sutartis nutraukiama rašytiniu šalių susitarimu dėl objektyvių priežasčių negavus lėšų Projektui įgyvendinti arba kitais šalių sutartais atvejais.

20. Šalis turi teisę nutraukti Sutartį vienašališkai, jei kita šalis iš esmės ją pažeidžia.

21. Sutartis baigiasi, kai galutinai paaiškėja, jog Projektas nebus finansuojamas.

VI. BAIGIAMOSIOS NUOSTATOS

22. Ši Sutartis sudaroma, vykdoma ir bus aiškinama vadovaujantis Lietuvos Respublikos įstatymais ir kitais teisės aktais.

23. Bet koks ginčas ir (ar) reikalavimas, kylantis iš šios Sutarties, dėl jos ar iš šios Sutarties pažeidimo, nutraukimo ar negaliojimo, sprendžiamas šalių tarpusavio susitarimu, o nepasiekus susitarimo per 30 (trisdešimt) kalendorinių dienų, kiekvienas ginčas, nesutarimas ar reikalavimas, kylantis iš šios Sutarties ar su ja susijęs, turi būti sprendžiamas teisme pagal Projekto vykdytojo buveinės vietą.

24. Šia Sutartimi šalys užtikrina, kad Sutarties galiojimo metu jos teiks viena kitai pranešimus apie tai, kad atsirado ar egzistuoja bet koks įvykis, aplinkybė ar sąlyga, kuri gali paveikti šią Sutartį ar lemti jos pažeidimą, taip pat, kad veiks geranoriškai viena kitos atžvilgiu ir visokeriopai stengsis užtikrinti, kad būtų laikomasi šios Sutarties.

25. Šia Sutartimi prisiimti šalies įsipareigojimai, teisės ir reikalavimai negali būti perleidžiami trečiajam asmeniui be išankstinio raštiško kitos šalies sutikimo, jeigu šioje Sutartyje neaptarta kitaip.

26. Šalys susitaria, kad bet kokie pranešimai, prašymai ir kitoks susirašinėjimas raštu vyks lietuvių kalba ir bus pristatomas per kurjerį arba siunčiamas paštu registruotu laišku, arba elektroniniu paštu, arba įteikiamas asmeniškai kitos šalies atstovui šioje Sutartyje nurodytu adresu.

27. Sutartis sudaryta lietuvių kalba dviem egzemplioriais, turinčiais vienodą teisinę galią, po vieną kiekvienai šaliai.

VII. ŠALIŲ REKVIZITAI IR ATSTOVŲ PARAŠAI

PROJEKTO VYKDYTOJAS Prienų rajono savivaldybės administracija Laisvės a. 12, LT-59126 Prienai Kodas 288742590 Tel. + 370 319 61 103 El. p. administracija@prienai.lt A. s. LT Bankas, kodas	PARTNERIS Prienų lopšelis-darželis „Gintarėlis“ Statybininkų g. 17, LT-59136 Prienai Kodas 190213141 Tel. +370 319 52 300, mob. +370 606 03 284 El. p. darzelis@gintarelis.prienai.lm.lt A. s. LT Bankas, kodas
Administracijos direktorė Jūratė Mickevičienė _________________ A. V.	Direktorė Jūratė Liutkuvienė ______________ A. V.